KIRJALLINEN KYSYMYS P-2156/03 esittäjä(t): Heinz Kindermann (PSE) komissiolle. Yli 24-metristen kalastusalusten satelliittivalvonta.



Virallinen lehti nro 051 E , 26/02/2004 s. 0212 - 0212



KIRJALLINEN KYSYMYS P-2156/03 esittäjä(t): Heinz Kindermann (PSE) komissiolle (24. kesäkuuta 2003) Aihe: Yli 24-metristen kalastusalusten satelliittivalvonta Asetuksen (EY) 2371/2002(1) 22 artiklassa säädetään kalastusalusten paikantamiseen ja tunnistamiseen soveltuvan järjestelmän (satelliittivalvonta) asentamisesta 1 päivästä tammikuuta 2004 aluksiin, joiden suurin kokonaispituus on yli 18 metriä, ja 1 päivästä tammikuuta 2005 aluksiin, joiden suurin kokonaispituus on yli 15 metriä. Nykyisellään tätä vaatimusta sovelletaan ainoastaan yli 24-metrisiin aluksiin. Tällaiset alukset voidaan toistaiseksi sovelletun asetuksen nojalla vapauttaa velvoitteesta, jos ne joko palaavat satamaan 24 tunnin kuluessa tai kalastavat enintään 12 merimailin säteellä rannikosta. Kyseinen vapautus on poistettu uudessa asetuksessa. 1. Onko komissio valmis hyväksymään toistaiseksi sovelletun poikkeuksen 22 artiklan 3 kohdassa, etenkin kun kyseessä ovat alle 24-metriset alukset? 2. Milloin tämä päätös siinä tapauksessa valmistuu? 3. Katsooko komissio päinvastaisessa tapauksessa, että pienten, ainoastaan 12 merimailin vyöhykkeellä kalastusta harjoittavien tai 24 tunnin kuluessa satamaan palaavien kalastusalusten kannalta näistä velvollisuuksista aiheutuva taakka olisi suhteeton toiminnan taloudelliseen merkitykseen verrattuna? (1) EYVL L 358, 31.12.2002, s. 59. Franz Fischler komission puolesta antamayhteinen vastauskirjallisiin kysymyksiin P-2156/03 ja P-2157/03 (17. heinäkuuta 2003) 1. Satelliittivalvonnan (VMS) laajentaminen pienempiin aluksiin on osa yhteisen kalastuspolitiikan uudistamista koskevaa poliittista sopimusta, joka tehtiin joulukuussa 2002. Valvonnan laajentamisen tavoitteena on parantaa yhteisten kalastuspolitiikan hallintaa ja soveltamista. Kalastusteollisuuden uskotaan hyväksyvän yhteisen kalastuspolitiikan paremmin, jos tällaista valvontaa sovelletaan yhtä lailla kaikkiin aluksiin pituuskriteerin mukaan, joka on helposti yksilöitävä ja avoin. Tämä puolestaan on tärkeä tekijä tasavertaisten toimintaedellytysten luomiseksi koko yhteisön kalastusteollisuudelle. Tämä lähestymistapa on komission yhteisen kalastuspolitiikan uudistamisesta koskevan tiedonannon (toimintasuunnitelma) mukainen. Siinä komissio ilmoitti olemassa olevien poikkeusten poistamisesta ja satelliittivalvonnan laajentamisesta kaikkiin yli 10 metriä pitkiin kalastusaluksiin. Näin ollen komissio ei aio ehdottaa poikkeuksia 15 metrin pituisiin aluksiin sovellettavaan satelliittivalvontaan. 2. Ensimmäiseen kysymykseen annetun vastauksen mukaisesti uusia päätöksiä ei ole odotettavissa. 3. Komissio uskoo, että satelliittivalvonta on kustannustehokas valvontaväline, joka parantaa kalastuksenvalvontaa merkittävästi, ja että sen laajentaminen on perusteltua. Kalastajille aiheutuvan taakan helpottamiseksi jäsenvaltiot ovat hakeneet satelliittiseurantalaitteisiin yhteisöltä taloudellista tukea. Komissio myöntää budjettirajoitusten puitteissa tukea samanlaisilla ehdoilla kuin aiemmin niille aluksille, jotka jo kuuluvat satelliittivalvonnan piiriin.